CELEX: 22021D1520
Language: mt
Date: 2018-12-05 00:00:00
Title: Deċiżjoni tal-Kumitat Konġunt taż-ŻEE Nru 255/2018 tal-5 ta’ Diċembru 2018 li temenda l-Anness IX (Servizzi finanzjarji) tal-Ftehim dwar iż-ŻEE [2021/1520]

23.9.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 337/53
               
            
         DEĊIŻJONI TAL-KUMITAT KONĠUNT TAŻ-ŻEE Nru 255/2018
         tal-5 ta’ Diċembru 2018
         li temenda l-Anness IX (Servizzi finanzjarji) tal-Ftehim dwar iż-ŻEE [2021/1520]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament Delegat tal-Kummissjoni (UE) 2016/301 tat-30 ta’ Novembru 2015 li jissupplimenta d-Direttiva 2003/71/KE tal-Parlament Ewropew u tal-Kunsill fir-rigward ta’ standards tekniċi regolatorji għall-approvazzjoni u l-pubblikazzjoni tal-prospett u t-tixrid tar-reklamar u li jemenda r-Regolament tal-Kummissjoni (KE) Nru 809/2004 (1) għandu jiġi inkorporat fil-Ftehim dwar iż-ŻEE.
                  
               
                     (2)
                  
                  
                     Jenħtieġ għalhekk, li l-Anness IX tal-Ftehim dwar iż-ŻEE jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            L-Anness IX tal-Ftehim dwar iż-ŻEE għandu jiġi emendat kif ġej:
            
                        1.
                     
                     
                        L-inċiż li ġej jiżdied mal-punt 29ba (ir-Regolament tal-Kummissjoni (KE) Nru 809/2004):
                        
                                    “-
                                 
                                 
                                    
                                       32016 R 0301: Ir-Regolament Delegat tal-Kummissjoni (UE) 2016/301 tat-30 ta’ Novembru 2015 (ĠU L 58, 4.3.2016, p. 13).”
                                 
                              
                  
                        2.
                     
                     
                        Il-punt li ġej jiddaħħal wara l-punt 29bb (ir-Regolament Delegat tal-Kummissjoni (UE) Nru 382/2014):
                        
                                    “29bc.
                                 
                                 
                                    
                                       32016 R 0301: Ir-Regolament Delegat tal-Kummissjoni (UE) 2016/301 tat-30 ta’ Novembru 2015 li jissupplimenta d-Direttiva 2003/71/KE tal-Parlament Ewropew u tal-Kunsill fir-rigward ta’ standards tekniċi regolatorji għall-approvazzjoni u l-pubblikazzjoni tal-prospett u t-tixrid tar-reklamar u li jemenda r-Regolament tal-Kummissjoni (KE) Nru 809/2004 (ĠU L 58, 4.3.2016, p. 13).”
                                 
                              
                  
         
            Artikolu 2
            It-test tar-Regolament Delegat (UE) 2016/301 bil-lingwa Iżlandiża u b’dik Norveġiża, li se jiġi ppubblikat fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 3
            Din id-Deċiżjoni għandha tidħol fis-seħħ fis-6 ta’ Diċembru 2018, dment li jkunu saru l-avviżi kollha skont l-Artikolu 103(1) tal-Ftehim dwar iż-ŻEE (*).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, il-5 ta’ Diċembru 2018.
            
               
                  Għall-Kumitat Konġunt taż-ŻEE
               
               
                  Il-President
               
               Oda Helen SLETNES
            
            
               
                  Is-Segretarji
               
               
                  Tal-Kumitat Konġunt taż-ŻEE
               
               Hege M. HOFF
               Mikołaj KARŁOWSKI
            
         
         
            (1)  ĠU L 58, 4.3.2016, p. 13.
         
            (*)  Ma huwa indikat l-ebda rekwiżit kostituzzjonali.